In diens van die Here - Beth-Haran Ministries
2 Tessalonissense 2 v 16 & 17.
En mag julle in al die goeie wat julle in woord en daad doen, bemoedig en gesterk word deur ons Here Jesus Christus en God ons Verlosser.
Hy het aan ons deur Sy genade 'n blywede troos en goeie hoop gegee.
2 Tessalonissense 3 v 13.
Wat julle betref, broers: Moenie moeg word om goed te doen.
Ons as mens wil altyd hê ander moet goed doen teenoor jou. En Oooo e e as dit nie gebeur is jy sommer om gekrap. Dan is die persoon hoe sleg en en en. Wow, is dit die regte manier van dink en doen as 'n gelowige? NEE, dit is beslis nie. Jesus het gekom en as mens op aarde gelewe. Sy hele lewens wandel het Hy Sy medemens lief gehad en goed gedoen sonder enige voorwensels.
Moenie iets gee met die doel om iets terug te verwag nie. Die vyand wil jou as gelowige nie gelukkig sien nie. Hy sal klomp negatiewe dinge in jou gedagtes sit. Wys hom aan wie behoort jou hart. Bid tot ons Hemelse Vader, vra die Here vir leiding met alles wat jy aanpak. Jy gaan gelei word om dinge te doen wat jy voorheen nooit eens sou gedink het om te doen. Maak jou hart oop en luister na die Here se stem. Die Here sal nie iets op jou pad bring wat jy nie sal kan doen.
1 Korintiërs 12 v 7.
Wanneer God ons nodig het om iets te doen sal Hy ons toerus met wat ons nodig het om die taak te kan verrig. Ja, onsekerheid sal oor jou kom. Jy sal dalk stry en soos Moses met elke moontlike verskoning op kom maar moenie bevrees wees. Gaan in gebed. Vra God om jou toe te rus met wat jy ook al sal nodig hê. Wat ook belangrik is, om te bid en vra dat God jou moet toerus met die volle Wapenrusting van beskerming. Soos jy aan beweeg in die rigting wat jy moet gaan sal God voorsien. Jy sal die opdrag uitvoer en oopmond verbaas en dankbaar staan oor alles wat jy verrig het in die teenwoordigheid van God.
Bly weg van wat sleg is en dinge wat jou weg hou van God af. Daagliks word jy toe gegooi met genade gawes van ons Here. Soek na die aangesig van ons Hemelse Vader, waar jy ookal gaan soek na meer en meer om te gee vir die koningkryk van God. Met jou diens tot eer van die Here sal jy meer mense nader bring na die koningkryk van God.
1 Samuel 16 v 7.
… Die Here kyk nie na dieselfde dinge as die mens nie. Die mens kyk na die uiterlike, maar die Here na die innerlike.
Moenie oordeel as iemand jou nader vir hulp. Al het die persoon jou kwaad aan gedoen of al ken jy hom van geen kant af. Vergeet van die verlede, kyk na die heidige omstandighede. Met die Heilige Gees se leiding en onderrig moet ons doen wat Jesus sou doen. Bly in alle omstandighede nederrig Die Jesus liefde binne in jou moet navore kom en help jou medemens met liefde wat uitstraal. Laat die persoon weet dat die Here is lief vir hom maak nie saak wat in sy lewe aangaan, hy is nie alleen nie. Met alles wat jy doen, wees dankbaar teenoor God vir Sy leiding en onderrig.
Hemelse Vader, U ken als wat verkeerd is hier binne my, ek kom as sondaar voor U. Vader vergewe my vir die kere wat ek nie na U stem luister nie. Vader haal alle onheil uit my, vat dit wat my blok na U weg. Blok alle negatiewiteit en vul my met die Heilige Gees. Gee my die nodige leiding en onderrig om die taak wat aan my toe vertrou is deur die Gees ten volle en tot eer van U naam te kan doen. Here, in die dae wat ek twyfel oor wat om te doen en te sê; gee my 'n woord in die Bybel as aanmoediging om te kan volhard in my geloof. Here, U is die Alfa en die Omega, sonder U is ek niks. Hemelse Vader, hier diep binne my is daar 'n hongerte wat net U kan stil maak. Vul my met meer en meer van U, laat die Jesus lamp hier binne my helder skyn. Stuur my Vader in die rigting wat U wil hê ek moet stap. Daar waar U hulp nodig het hier op aarde, wil ek nederig in diens van U wees. U Heilige Naam wil ek loof en prys vir al die genade gawes wat U oor my uit stort.